ΤΟ ΕΠΕΙΣΟΔΙΟ ΠΟΥ ΑΚΟΛΟΥΘΕΙ ΠΕΡΙΕΧΕΙ ΣΚΗΝΕΣ ΣΕΞΟΥΑΛΙΚΗΣ ΒΙΑΣ
ΠΟΥ ΜΠΟΡΕΙ ΝΑ ΕΝΟΧΛΗΣΟΥΝ ΜΕΡΙΚΟΥΣ ΘΕΑΤΕΣ
Έξι μήνες.
Μου πήρε έξι μήνες να καταγγείλω τη Μάρθα.
Μπορώ να βοηθήσω;
Έπρεπε πρώτα να πω για την Τέρι και την επίθεση που δέχτηκε μόλις χθες.
Θέλω να κάνω μια καταγγελία. Τι πρέπει να κάνω;
Τι είδους καταγγελία;
Έπρεπε να αναφέρω ότι με χούφτωσε.
Δεν ξέρω πώς να το πω, αλλά με παρακολουθούν.
- Άντρας ή γυναίκα; - Γυναίκα.
Έπρεπε να αναφέρω το όνομά της, τα άρθρα, το ιστορικό,
μα δεν το έκανα.
Κοιτάξτε, ανησυχώ πολύ.
Χρειάζεται βοήθεια.
- Κι όταν με ρώτησε... - Και γιατί περιμένατε τόσο;
...με κατέκλυσαν οι αναμνήσεις.
ΜΙΚΡΟ ΤΑΡΑΝΔΑΚΙ
Πέντε χρόνια πριν, πήγα στο Φεστιβάλ του Εδιμβούργου.
Είχα πάντα τη φιλοδοξία να δώσω παράσταση εκεί,
να γίνω ένας από τους πολλούς καλλιτέχνες
που θα έκαναν τα πάντα για λίγη δόξα.
Ήξερα ότι έπρεπε να δοκιμάσω κι εγώ.
Συγγραφή, υποκριτική, κωμωδία, ό,τι χρειαζόταν.
Χρειαζόμουν το είδος της ελευθερίας
που έχεις μόνο όταν κάνεις μεγάλα όνειρα και δεν σταματάς πουθενά.
Έφτασα στο μπαρ όπου θα έδινα παράσταση,
είδα τα βρόμικα παράθυρα, το κολλώδες πάτωμα,
μύρισα το λίπος μπαίνοντας,
κι ένιωσα σαν να τα είχα όλα.
- Γεια σας. - Γεια.
Πού πρέπει να πάω για το σταντ απ;
- Καλλιτέχνης ή θεατής; - Καλλιτέχνης.
Στην πόρτα εκεί.
Ευχαριστώ.
ΦΡΙΝΤΖ
Εννοούσατε άλλη πόρτα ή...
Βάλε την πρίζα στη γωνία. Σπρώξε το τραπέζι.
Αυτή είναι η σκηνή μου; Εδώ; Στο ίδιο το μπαρ;
Σωστά.
Οι τηλεοράσεις μένουν ανοιχτές;
Στη σίγαση.
- Κι οι πελάτες σας; - Πες τους να φύγουν αν θες.
Όχι, δεν μπορώ.
Είναι εδώ όλον τον χρόνο. Εγώ έναν μήνα.
- Μπορείτε να ζητήσετε να φύγουν; - Όχι.
Τους ενδιαφέρει έστω το σταντ απ;
Για να δούμε.
Εντάξει. Ας ξεκινήσουμε. Ναι.
Έλεος!
Το γαμημένο το φεστιβάλ!
Κυρίες και κύριοι, καλώς ορίσατε στο σταντ απ.
Θα πάω πίσω από τον τοίχο να αλλάξω.
Κι όταν φωνάξω, θα κάνετε όλοι χαμό.
Τι λέτε;
Τέλεια. Ένα άτομο.
Ωραία. Πάμε.
Κυρίες και κύριοι, παρακαλώ υποδεχτείτε στη σκηνή
τον Ντόνι Νταν!
Ναι, ρε γαμώτο! Για να σας ακούσω!
Σήμερα πέθανε η μαμά μου.
Αλήθεια; Τίποτα;
Δεν είναι αστείο να ξεκινάω έτσι ενώ μόλις πέθανε η μαμά μου;
Αντίθεση;
Οι παραστάσεις ήταν φρικτές.
Συνήθως τις ακύρωνα, γιατί δεν ερχόταν κανείς.
Μια φορά τελείωσα νωρίτερα,
γιατί έμπλεξα με ένα μπάτσελορ πάρτι.
- Δώσ' το! - Εδώ!
Όχι!
Όχι, σας παρακαλώ! Το χρειάζομαι για τον υπόλοιπο μήνα.
Κάποιες μέρες δεν μοίραζα φυλλάδια, ελπίζοντας να μην έρθει κανείς.
Μία βδομάδα μετά, ένιωθα σαν το κατακάθι της σόου μπιζ.
Έκανα περιτομή. Χρειάστηκα πολύ μεγάλο ψαλίδι.
Με πιάνετε;
Λέω ότι έχω μεγάλο πουλί.
Τίποτα; Όχι; Αλήθεια; Δεν πειράζει.
Πήγα να αγοράσω αυγολέμονο. Μου έδωσαν αυτό.
Γαμώ την τύχη μου! Μου την έφερε.
Κόλλησε αυγά σε μια λεμονιά.
Αναρωτιόμουν αν θα το πρόσεχε κανείς αν έφευγα,
αν θα νοιαζόταν κανείς.
Κυρίες και κύριοι, αυτό ήταν!
Θα περιμένω στην πόρτα με έναν κουβά.
Δώστε ό,τι πιστεύετε ότι αξίζει η παράσταση.
Ευχαριστώ που ήρθατε.
Ευχαριστώ.
Καλύτερα από χθες.
Τι έβγαλες χθες;
Κουμπί και προφυλακτικό.
Έχω κάτι για σένα.
Έπεσε από κάποιο πορτοφόλι.
Δική σου αν τη θες. Εσείς οι καλλιτέχνες όλο κονέ κάνετε.
ΦΕΣΤΙΒΑΛ ΦΡΙΝΤΖ 2011
ΜΠΑΡ ΛΟΥΝΑ - ΓΙΑ ΜΕΛΗ VIP
Δεν είχαμε ιδέα ότι θα είχε επιτυχία.
Θυμάστε τη σκηνή με τους τενεκεδένιους στρατιώτες;
Γυρίστηκε σε παραλία στο Λάνκαστερ με αλουμινόχαρτο από το κέτερινγκ.
Είχαμε τόσο, που κουνιόνταν τα σφραγίσματα του Μπέντζι.
Συγγνώμη που διακόπτω, αλλά δούλεψες στο Cotton Mouth;
- Ναι. - Θεέ μου, το λατρεύω.
- Τι έκανες; - Ομάδα σεναρίου.
Να φιλήσω τα πόδια σου τώρα;
Έχω μια παράσταση στο Hoppy.
Ελάτε αν βολέψει.
-"LOL στον Καρκίνο". - Ναι, φοβερός τίτλος, έτσι;
Θα προσπαθήσουμε.
Είδατε τίποτα καλό;
- Τα λέμε μετά. - Ναι.
Μαλάκες, έτσι;
Ναι, κι εγώ έκανα απαίσια πρώτη εντύπωση.
Σοκ. Δεν θα ξαναδουλέψεις στον χώρο.
Λίγο χλομό.
- Βλέπεις αυτόν εκεί; - Ναι.
Έγραψε το Cotton Mouth. Είναι φοβερό. Το είδες;
- Δεν είναι του στιλ μου. - Είσαι τρελός.
Έπρεπε να 'ναι παράνομο να 'σαι νέος κι επιτυχημένος.
Να τον δηλητηριάσουμε;
Πολύ μακάβριο.
Αλλά ναι.
- Το καστ ήταν που το έκανε καλό. - Συμφωνώ.
Το μισώ που με νοιάζει η γνώμη του.
Με τι ασχολείσαι;
Είμαι κωμικός όταν γελάνε, καλλιτέχνης όταν δεν γελάνε.
- Απόψε; - Ήρθαν για την τέχνη.
- Είμαι ο Ντόνι. - Ντάριεν Ο' Κόνορ.
Από το...
Cotton Mouth.
- Τι; Κι αυτός ποιος... - Ο βοηθός μου.
Πρώην βοηθός, αφού μου κλέβει τη δουλειά.
Συγγνώμη. Δεν εννοούσα αυτό για το καστ.
Ήξερα ποιος είσαι. Το σενάριο ήταν ό,τι καλύτερο.
Μην ανησυχείς.
- Είπες ότι δεν σ' αρέσει. - Ισχύει.
Έγραψες σειρά που δεν σ' αρέσει;
Είμαι τηλεοπτική πόρνη. Παίρνω ό,τι μου δίνουν.
Θες έναν αποτυχημένο κωμικό;
Κυρίες και κύριοι, παρακαλώ υποδεχτείτε στη σκηνή
τον άντρα που βάζει το LOL στην προπρανολόλη...
Αυτό θα κοπεί.
...τον Ντόνι Νταν!
Σήμερα πέθανε η μαμά μου.
Αυτό θα ήθελε μάλλον.
Να πεθάνω μαζί της.
Ποιος θέλει να γνωρίσει τον Πέρσι;
Ναι!
Ωραία, εντάξει.
Από δω ο Πέρσι. Είμαστε δίδυμο εγγαστριμυθίας.
Γεια σου, Πέρσι, πώς είσαι;
Καλά, ευχαριστώ. Εσύ;
Τι έκανες σήμερα, Πέρσι;
Έπαιρνα πίπες.
Τέλεια. Ευχαριστώ.
Τέλεια!
- Ευχαριστώ που ήρθατε. - Γεια.
Το εκτιμώ.
- Θεέ μου, εικοσάρικο. - Δεν μου είπες αντίο χθες.
- Είπα να έρθω να μου το πεις τώρα. - Σωστά. Αντίο, λοιπόν.
Όχι, περίμενε. Πλάκα κάνω.
Είσαι περίεργος.
Αλήθεια; Σκατά.
Μην ανησυχείς. Δεν με χαλάει αυτό.
Πάρε με να τα πούμε. Θα σου πω πώς να ανεβείς επίπεδο.
Ναι. Θα το ήθελα πολύ.
- Τα λέμε, τότε. - Τα λέμε, καουμπόη.
Τι σκατά;
Ο Ντάριεν ασχολήθηκε με την παράσταση τις επόμενες εβδομάδες,
δίνοντας μου συμβουλές για τα καλά και τα κακά.
Διατήρησε οπτική επαφή.
Κάναμε πρόβα συνέχεια για να την τελειοποιήσουμε.
Κοίτα με.
Τρεις σειρές μπροστά.
Οι τηλεοράσεις έκλεισαν κι οι καρέκλες γύρισαν.
Ακόμη και το προσωπικό έδιωχνε πελάτες που ήθελαν ποδόσφαιρο.
Δεν έχει ποδόσφαιρο σήμερα. Πήγαινε στην άλλη παμπ.
Το σόου έγινε ανάρπαστο.
Κυρίες και κύριοι, παρακαλώ υποδεχτείτε στη σκηνή
τον Ντόνι Νταν!
Σήμερα πέθανε η μαμά μου.
Αυτό θα ήθελε μάλλον.
Να πεθάνω μαζί της.
Κάθε βράδυ έβγαινα με τον Ντάριεν και ζούσα σαν διάσημος
στο μπαρ που ήταν μόνο για μέλη.
Πίναμε κοκτέιλ μέχρι το πρωί και μιλούσαμε για την παράσταση,
για τα σχέδιά μας για μετά το φεστιβάλ.
Πρέπει να παίξεις στο Λονδίνο.
Δεν είχα γνωρίσει άνθρωπο σαν τον Ντάριεν. Όπως έλεγε, ήταν...
Βουδιστής, πολυσυντροφικός πανσέξουαλ με πάθος για τα ωραία πράγματα.
Μέσα σε δύο βδομάδες, μου γνώρισε έναν ενθουσιασμό που αγνοούσα.
Δύσκολα φωνάζεις για βοήθεια όταν είσαι δεμένος και φιμωμένος.
Κι όσο καθόμασταν στο μπαρ και κάναμε βαθιές συζητήσεις,
ένιωθα ότι πετούσα στους ανέμους της αλλαγής.
Σαν να μου έδινε τα κλειδιά μιας μυστικής λέσχης
κι εγώ να έπρεπε μόνο να πιάσω το χέρι του.
Τι κάνουμε εδώ;
Περιπολούν τις τουαλέτες.
Πρέπει να γράψουμε σενάρια μαζί.
Αυτό θα ήταν τέλειο.
- Έτοιμος; - Για όλα, ναι.
Ωραία. Ορίστε.
Σκατά.
Ωραίος.
Μα όλα τα ωραία τελειώνουν.
Αν αυτό σας φαίνεται κακό, τελικά έβαλα το δίχτυ στο πέος μου.
Ο Ντάριεν γύρισε στο Λονδίνο
και δεν επικοινώνησε όσο ήμουν στο φεστιβάλ.
Ίσως να ήθελε ένα διάλειμμα ή να πήγε διακοπές,
αλλά μου φάνηκε περίεργο.
Κι όταν πέταξαν τα φυλλάδια και τις αφίσες,
όταν άνοιξαν τις τηλεοράσεις κι έβαλαν ποδόσφαιρο,
αναρωτήθηκα αν ήταν όλα ένα τρελό όνειρο.
Αν συνέβη καν.
Αυτό είναι.
Νιώστε τη φωτιά στις φλέβες σας.
Αφήστε τη να σας παρασύρει.
Αμέσως μετά πήγα σε σχολή υποκριτικής στην Οξφόρδη.
Θυμάμαι ότι όταν μπήκα, σχεδόν έκλαιγα από τη χαρά μου.
Μα μετά από το Εδιμβούργο και παρά τη γνωριμία μου με την Κίλι,
έβλεπα τη σχολή ως παραστράτημα.
Κι ενώ φορούσα κολάν και παρίστανα τη φωτιά...
ή προθέρμαινα τη φωνή μου...
ή μιμούμουν ζώα,
ή ό,τι κι αν έκανα που δεν ήταν καν υποκριτική,
ένιωθα κάτι στο στομάχι μου που δεν περιγραφόταν με λόγια.
Μου έλειπε ο Ντάριεν.
Η αυτοπεποίθηση που μου έδινε, το αίσθημα της σημασίας,
της ελπίδας ότι η ζωή μου ίσως να πηγαίνει κάπου.
Τώρα, ένα σώμα σε μια θάλασσα μαύρου, ένιωθα πάλι ασήμαντος,
σαν να χανόμουν από τον κόσμο πάνω που άρχιζε να μ' αρέσει.
Ντόνι.
Θα έρθεις;
Ναι.
ΝΤΑΡΙΕΝ
Συγνώμη, πρέπει να απαντήσω.
Τι λέει, φίλε; Ναι.
Χαίρομαι που σ' ακούω.
Ναι. Μ' αρέσει πολύ. Περνάω πολύ ωραία.
Μπορούμε να μιλήσουμε άλλη ώρα; Είμαι σε μάθημα τώρα.
Τι;
Θες να γράψουμε μαζί;
Ναι, ρε φίλε. Χίλιες φορές ναι. Φυσικά. Δηλαδή...
Ντόνι, τι κάνεις; Η άλλη μέσα ωρύεται.
Ναι, δύο λεπτά θα κάνω μόνο.
Πρέπει να κλείσω, αλλά 100% ναι.
Ντόνι Μπράσκο.
Σινέντ Ο' Κόνορ.
Χαίρομαι που σε βλέπω. Όλα καλά;
Ναι.
- Πέρασε. - Ευχαριστώ, ναι.
Φοβερό σπίτι.
- Έχεις γάτα. - Ο Φέργκους.
- Είμαστε ερωτευμένοι. - Δεν εκπλήσσομαι.
Είσαι υπέροχος γατούλης, έτσι, Φέργκους; Γεια σου.
Ένα τσάι;
Λοιπόν, έχω ήδη γράψει μερικές σκηνές.
Τίποτα το ιδιαίτερο. Θέλει δουλειά ακόμη.
Εντάξει.
Εξήντα σελίδες.
Ναι, δεν μου πήρε πολύ.
Άκου.
Πες μου μια περίληψη. Είναι κι αυτό καλό μάθημα.
Ωραία. Πρωταγωνιστής είναι ο Νάιτζελ,
ένας μεγαλοδικηγόρος που αποφασίζει στα 50 του
να δοκιμάσει την επαγγελματική πάλη.
Πολύ ειδική θεματολογία.
Αλήθεια;
Ναι. Ποιος βλέπει πια πάλη και είναι και πάνω από έξι;
Ναι, όχι. Όχι εγώ πάντως.
Συνέχισε.
Τέλος πάντων, βασικά
κολλάει το μικρόβιο κι ασχολείται όλο και περισσότερο.
Καταλήγει να προσπαθεί να ισορροπήσει τους δύο κόσμους.
Αρχίζει να πηγαίνει στο δικαστήριο με μαύρα μάτια
ή έχοντας ξεχάσει το μακιγιάζ του και...
Έχει μια απόφαση να πάρει.
Να ζήσει ως δικηγόρος
ή ως Χάρι ο Δήμιος,
ο σκληροτράχηλος καβγατζής και πότης από το Τέξας.
Χάρι ο Δήμιος, το ψευδώνυμό του.
Θέλει δουλειά.
Μα δεν το διάβασες.
Πρώτα πρέπει να με πείσεις.
Μπορώ να κάτσω σε άλλο δωμάτιο και...
Θες να φτιαχτούμε;
- Τι, εδώ; - Ναι, γιατί όχι;
Πάμε και για ποτό μετά. Θα είναι πάλι σαν το Εδιμβούργο.
Ναι, εντάξει.
Σκατά. Έχεις δουλέψει με θρύλους της κωμωδίας.
- Πώς είναι; - Μέτριοι.
Δεν το εννοείς. Είναι απίστευτοι.
Κάποιοι θα ήταν στους τοπ πέντε καλεσμένους μου.
Έχεις παίξει;
Μπορείς να καλέσεις σε δείπνο πέντε οποιαδήποτε άτομα.
Φρικτό. Το σπίτι μου είναι ιερός χώρος.
Μόνο ξεχωριστά άτομα μπαίνουν.
Η εύκολη απάντηση. Ποιους θα καλούσες;
Δεν θα ήταν διάσημοι.
Ηγέτες, γκουρού, πνευματικά ξύπνιοι.
Ή πολλές εκδοχές μου.
Έξι εσύ σε ένα πάρτι. Φαντάζομαι τα ναρκωτικά.
Θα σου πω εγώ.
Ζερβέ, Σάσα Μπάρον Κόεν, Τζούλια Ντέιβις,
Κούγκαν ή Πράιορ και, δεν ξέρω, ίσως τον Γκάντι,
για να φανώ και λίγο ενάρετος.
- Θες να μαστουρώσουμε πολύ; - Ναι, γαμώτο.
Όχι, εννοώ πραγματικά πολύ.
Ναι, γαμώτο.
- Ποιο ήταν το μυστικό τους; - Τι εννοείς;
Πώς έφτασαν εκεί που είναι σήμερα;
Άκουσαν εμένα.
Σοβαρολογώ.
Έκαναν ό,τι τους ζήτησα.
Φοβερό.
Έλα. Κάτσε δίπλα μου.
Τι είναι αυτά;
Αυτό εδώ είναι έκσταση.
Κι αυτό είναι GHB. Είναι μυοχαλαρωτικό.
- Σε χαλαρώνει. - Ναι.
Δεν έχεις ξαναζήσει κάτι τέτοιο.
Ούτε κάτι σαν εσένα έχω ξαναζήσει.
Γαμώτο. Σκέτη αηδία.
Λίγος πόνος για λίγη απόλαυση.
Την πρώτη φορά που με έπιασε, ένιωθα όπως δεν είχα ξανανιώσει.
Ήταν σαν μια ακτίνα θεϊκού φωτός από το διάστημα
να είχε μπει στο σαλόνι του Ντάριεν,
ακριβώς εκεί που καθόμουν,
ενώ περνούσαν από μέσα μου κύματα του Ινδικού Ωκεανού.
Ο Ντάριεν μιλούσε για το ταλέντο μου
σαν να ήμουν ένας από τους ήρωές μου.
Έχεις μεγάλο μέλλον μπροστά σου.
Πολύ μεγάλο μέλλον.
Με κάθε του πρόταση και κάθε ναρκωτικό,
άρχισα να το πιστεύω, να το μυρίζω,
να το γεύομαι.
Τα όνειρά μου ήταν απτά.
Μπορούσα να τα πιάσω όσο ξεδιπλώνονταν μπροστά μου.
Δεν έχεις χρόνο για χάσιμο.
Δεν σε πειράζει, έτσι;
Όχι.
Σκατά.
Τι;
Τι συμβαίνει;
Θα ξεράσω.
Όχι. Όχι στο μπολ της γάτας.
Είσαι καλά;
Εδώ είμαι εγώ.
Ευχαριστώ. Χίλια συγγνώμη.
Θεέ μου. Χίλια συγγνώμη.
Σταμάτα!
Λίγο γάλα αμυγδάλου;
Θα σε κάνει να νιώσεις καλύτερα.
Χίλια συγγνώμη γι' αυτό.
Θα το πάμε πιο αργά την άλλη φορά.
Πολύ θα ήθελα να προσποιηθώ ότι έληξε εκεί.
ΕΙΣΕΡΧΟΜΕΝΗ ΚΛΗΣΗ - ΝΤΑΡΙΕΝ
Έλα, φίλε. Τι λέει;
Ναι. Όχι, καλά είμαι.
Μπαίνω για μάθημα, οπότε αν...
Τι;
Το κανάλι έχει το Χάρι ο Δήμιος;
Σκατά. Το λάτρεψαν; Αυτό είναι...
Ναι, είναι απίστευτο. Εγώ...
Θέλεις να...
Ναι. Λογικό μου ακούγεται.
Ναι. Όχι, σίγουρα. Θα έρθω.
- Τεράστιο βήμα. - Ναι, τέλειο. Ευχαριστώ.
Ένα τεράστιο κανάλι σε στηρίζει στην αρχή της καριέρας σου.
Μου είπε όσα είπε το κανάλι, κι εγώ χαμογελούσα διάπλατα,
όσο έλεγε για παραγωγές και περίοδο επιλογής
και πολλά άλλα που δεν καταλάβαινα.
Οπότε όταν έφερε τα ναρκωτικά, είπα ναι χωρίς δισταγμό.
Νόμιζα ότι τα χάλασα όλα.
- Τι; - Όλο αυτό.
Όταν έκανα εμετό.
Μη λες χαζά.
Ο εμετός δεν αρκεί για να ξεχάσω τα ταλέντα σου.
Ευχαριστώ.
Σ' ευχαριστώ πολύ.
Αν μπορώ να κάνω κάτι...
Απλώς
συνέχισε να ονειρεύεσαι.
Εύκολο.
Όταν μετακόμισα με την Κίλι,
έκανα ναρκωτικά με τον Ντάριεν κάθε Σαββατοκύριακο.
Ορίστε. Ξεκινάμε με το συνηθισμένο έκσταση.
Είχα χάψει πλήρως τις υποσχέσεις του
ότι η επιτυχία μού χτυπούσε την πόρτα.
Ότι θα είχα δική μου σειρά.
Ότι θα γινόμουν εκατομμυριούχος.
Όλα όσα μου έλεγε πριν μου δώσει άλλο ένα ναρκωτικό.
Εκεί που είχα κάνει μόνο χόρτο, τώρα περνούσα βδομάδες φτιαγμένος με κρακ.
Νιώσ' το. Μη φοβάσαι.
Και μεθ.
Θα αξιοποιήσεις τη δημιουργικότητά σου.
Και ηρωίνη.
Θα πας ψηλά.
Κι όταν φτάσεις στη διάσταση
όπου η σκέψη σταματά κι αρχίζει η ευφορία,
κάθε κουβέντα περί μέλλοντος, φήμης, ευτυχίας
μοιάζει όσο αληθινή όσο τα χημικά που ρέουν μέσα σου.
Ήταν μόνο θέμα χρόνου τώρα, σίγουρα.
Έχασα τις αισθήσεις μου πολλές φορές.
Συχνά ξυπνούσα όσο εκείνος ξάπλωνε δίπλα μου,
με τα χέρια και το στόμα του σε διάφορα σημεία του σώματός μου.
Πήγαινα στο μπάνιο
κι έβρισκα το σάλιο του στη γεννητική περιοχή μου.
Κάθε Δευτέρα γυρνούσε στον ψυχρό εαυτό του.
Έκανε σκληρά σχόλια κι ήθελε να κάνω διορθώσεις
όσο ξενέρωνα, αφιλοκερδώς,
ενώ εγώ περνούσα άλλη μία φαρυγγίτιδα.
Και μετά πήγαινα ξανά.
- Θα φύγεις στα γενέθλιά μου; - Πάω στου Ντάριεν.
Τι σκατά, Ντόνι; Δεν σου φαίνεται λίγο παράξενο;
Δεν έχω λεφτά για ταξίδι με τους φίλους σου.
Οπότε θα πας στο σπίτι του να πάρετε ναρκωτικά.
Ξέρω ότι δεν καταλαβαίνεις. Βοηθάει την καριέρα μου.
Πώς; Ακόμη σε μπαρ δουλεύεις.
- Κάνεις ό,τι σου πει αμισθί. - Δεν έχω χρόνο για τέτοια.
Εκείνο το βράδυ, ο Ντάριεν είχε LSD.
Θα πάρω μισό. Εσύ πάρε ενάμισι.
Μη φοβάσαι, θα σε καθοδηγώ.
Άσε τη μουσική να σε πάει όπου θέλει.
Θυμάμαι αυτήν την εικόνα,
εγώ γύρω στα 25, μαστουρωμένος,
να βλέπω έναν 55χρονο
να χορεύει έναν παράξενο χορό,
όταν με ρωτάνε
"Πώς προέκυψε η κωμωδία;"
Συνέχισε να μου λες τι βλέπεις.
Χρώματα που λαμπυρίζουν.
Το περίγραμμα από κάτι.
Δηλαδή, είμαι φοίνικας τώρα;
Αυτό βλέπεις;
Είναι σημαντικό να με βλέπεις ως κάτι δυνατό.
Ένας φοίνικας. Ένας ιππότης.
Ένας από τους παλαιστές που σ' αρέσουν.
Ξαφνικά κι από το πουθενά,
μια σαφής, έντονη σκέψη μπήκε στο μυαλό μου.
-"Θέλει να ελέγξει το μυαλό σου". - Τι έπαθες;
"Αυτός ο άντρας είναι κακός. Κάτι δεν πάει καλά εδώ. Φύγε τώρα".
Γαμώτο!
- Γαμώτο! - Τι συμβαίνει; Τι έγινε;
Βλέπω μόνο λευκό.
Δεν πειράζει. Αναγεννιέσαι.
- Δεν βλέπω τίποτα. - Είσαι ασφαλής μαζί μου.
Το καταπιεσμένο μου υποσυνείδητο
έκανε την εμφάνισή του για να ρίξει φως σε μια διεστραμμένη φάση.
Τι έπαθες;
- Κακό αυτό. Μαθαίνω ότι είναι κακό. - Παράνοια.
- Καταπολέμα τη. - Κλείσε τη μουσική.
Την έκλεισα.
Γαμώτο!
Η γαμημένη...
Θεέ μου! Αυτή η γαμημένη μουσική!
Γαμώτο!
Πάρε αυτό.
- Όχι! - Θα σε χαλαρώσει.
Ξαναπήρες. Σε χαλαρώνει.
Προσπάθησε να το καταπιείς.
Κατάπιε.
Μπράβο.
Ήταν δυνατό!
Εντάξει.
Ορίστε.
Πάρε ανάσα.
Δεν πειράζει. Φυσιολογικό είναι κι αυτό.
Όλα φυσιολογικά είναι.
Χαλάρωσε.
Όλα καλά.
Όχι.
Πώς σου φάνηκε;
Κάνε ένα ντουζ. Το ζεστό νερό θα σου κάνει καλό.
Γαμώτο!
Μπορώ να μπω;
Έλα δω.
Μακάρι να έλεγα ότι έφυγα,
ότι δεν ξαναγύρισα ποτέ, αλλά έμεινα κι άλλες μέρες.
Τη Δευτέρα έπαθα επιπεφυκίτιδα
και μου έπλυνε τα μάτια με αλατόνερο.
Την Τρίτη τάισα τη γάτα του όσο έκανε κλήσεις.
Την Τετάρτη γύρισα σπίτι.
Τι έπαθες;
Τίποτα. Απλώς νιώθω άσχημα για τις προάλλες.
Περισσότερο με ενοχλούσε που δεν ήξερα.
Τι έγινε όσες φορές λιποθύμησα;
Είσαι καλά;
Ναι, καλά είμαι.
Πίστεψε ποτέ σ' εμένα ή ήταν προσχεδιασμένη χειραγώγηση;
Ήταν πάντα νηφάλιος;
Και τι κέρδιζε; Ήταν μόνο μια επιθυμία να διαφθείρει;
Να κάνει ό,τι ήθελε το άρρωστο μυαλό του;
Τον άναβε που με κατέστρεφε;
Θέλεις να δούμε κάτι; Δεν έχω πολλή διάθεση.
Όχι, σκάσε.
Συγγνώμη. Δεν μπορώ σήμερα.
- Ούτε χθες μπορούσες. - Ίσως να χρειάζομαι ένα διάλειμμα.
Από το σεξ ή από μένα;
Καλά.
Όταν έφυγε η Κίλι, ήμουν ράκος.
Τώρα μπορούσα μόνο να κοιτάζω την ανάμνηση όσων είχαν συμβεί.
Άρχισα να νιώθω μια σαρωτική σεξουαλική σύγχυση
να διαπερνά το σώμα μου.
Νόμιζα ότι ήταν παροδική, αλλά έγινε ανασφάλεια
και μετά μαινόμενη τρέλα μέσα μου.
Δεν ήξερα αν ό,τι ένιωθα το ένιωθα λόγω εκείνου
ή αν υπήρχε πάντα βαθιά μέσα μου.
Μήπως όλο αυτό έγινε επειδή φαινόμουν κάπως και δεν το ήξερα;
Ή αυτό που έγινε με έκανε έτσι;
Ένιωθα ότι όσοι με κοιτούσαν έβλεπαν τι περνούσα.
Σαν να κοιτούσαν την ψυχή μου,
σαν να έβλεπαν τον βιασμό και τη σύγχυση.
Σαν τα μάτια μου να ήταν παράθυρα για το πιο κρυφό μυστικό μου.
Ονειρευόμουν ότι τον σκότωνα.
Ότι του έκοβα το πουλί ή τη γλώσσα, όποιο είχε κάνει περισσότερο κακό.
Ότι έκαιγα το σώμα του.
Μετά από μήνες μίσους, θυμού και σύγχυσης,
δεν είχα άλλη επιλογή.
ΑΚΡΑΙΟ
Γαμώτο.
Τελείωσα γρήγορα,
με τρόπο που δεν άφηνε αμφιβολία για τις επιθυμίες μου.
Το λάπτοπ με καλούσε.
Ένιωθα μπερδεμένος. Ένιωθα θυμωμένος.
Ένιωθα σαν να περνούσα δεύτερη εφηβεία.
Ωραία, ναι.
Έκανα σεξ με άτομα ασχέτως ταυτότητας φύλου
αναζητώντας απεγνωσμένα την αλήθεια.
Έμπλεκα σε διεστραμμένες καταστάσεις όπου ρίσκαρα δεύτερο βιασμό,
προσπαθώντας να καταλάβω την πρώτη φορά.
Αν με μοιράζονταν σαν πόρνη,
θα απέρριπτα την ιδέα ότι το σώμα μου είναι δικό μου.
Ποιος νοιάζεται αν ξανάγινε;
Έγινε πολλές φορές, άρα τι σημασία έχει;
Αλλά είχε σημασία.
Είχε σημασία, γιατί αυτό ήθελε.
Αυτό έβλεπε πάντα σ' εμένα.
Ένιωθα κάτι πικρό που σχεδόν κολλούσε στον λαιμό μου.
Ότι είχε δικαιωθεί.
Τώρα είχα κολλήσει.
Με περιέβαλλαν ετεροκανονικοί μισογύνηδες,
κι εγώ αποζητούσα την αποδοχή τους.
Είχε τρελές καταιγίδες.
Έχω πάει πολλές φορές στη Μαγιόρκα.
Υπάρχουν πακέτα που τα περιλαμβάνουν όλα...
Είναι όλα δωρεάν. Όλα.
Δεκάδες ραντεβού και σχέσεις.
Όλα επακόλουθα της φρίκης που είχα ζήσει.
Αλλά λέω να μείνω με...
Δεν με ενδιέφερε η αγάπη. Δεν μπορούσα να αγαπήσω πια.
Ήθελα μόνο να μου δώσουν απαντήσεις.
Στη Μαγιόρκα δεν σε ρωτάνε αν θέλεις να κάνεις αεροβική;
Δεν χρειάζεται να ρωτάτε συνέχεια...
Συγγνώμη, θα πάω λίγο στο μπάνιο.
Επιστρέφω αμέσως, ναι;
Όσο τους απέρριπτα και τους απομάκρυνα όλους.
Μπορείς να κάνεις στροφή 360 μοιρών, να μαρσάρεις ή να επιταχύνεις.
Πολλοί χρησιμοποιούν πάλι φιλμ.
Εγώ λέω να μείνω στο ψηφιακό.
Ώσπου γνώρισα...
Γεια.
Είσαι πιο γλυκός από κοντά.
Ειλικρινά, έχω βγει με κάποιους
που ήταν 15 χρόνια μεγαλύτεροι από τις φωτογραφίες.
Ήταν όλα όσα ήθελα.
Όλα όσα χρειαζόμουν. Έξυπνη, αστεία, σίγουρη, δυνατή.
Έλα σπίτι μου απόψε.
Μα όταν με άγγιζε ή με κοιτούσε επίμονα,
με συνέπαιρναν θυμός και ντροπή,
επειδή την ερωτευόμουν.
Δεν μπορούσα πια να κρύβομαι στην ανωνυμία.
Μόνο μην το πεις στον Τόνι.
Κι ίσως η πιο πικρή σκέψη όλων,
ότι ίσως να μην ένιωθα έτσι αν εκείνος δεν είχε κάνει ό,τι έκανε.
Μα όταν εμφανίστηκε η Μάρθα,
όλη η σύγχυση ξεθώριασε...
αφού άγγιξε φαινομενικά αβίαστα
τα πιο σκοτεινά βάθη της ανασφάλειάς μου και τα έκανε φως.
Τέτοιο πρόσωπο μοιάζει παράνομο.
Να σε φορολογήσουν. Φόρος αρρενωπότητας.
Η Μάρθα με είδε όπως ήθελα να με δουν.
Οπότε, όταν ήρθε η ώρα να πάω στην αστυνομία,
δεν άντεχα την ειρωνεία ότι θα κατήγγειλα αυτήν κι όχι εκείνον.
Μπορώ να βοηθήσω;
Ένιωθα πάντα ότι ήταν άρρωστη, ότι δεν μπορούσε να κάνει αλλιώς,
ενώ εκείνος ήταν ένας μοχθηρός, χειριστικός βιαστής.
Δεχόμουν το έγκλημά της; Δεχόμουν και το δικό του.
Και δεν είχα πει σε κανέναν για εκείνον.
- Οπότε όταν με ρώτησε... - Και γιατί περιμένατε τόσο;
Δεν ξέρω.
Πηγαίνετε σπίτι, δείτε ξανά τα μέιλ της
κι όταν βρείτε κάτι ουσιώδες, ελάτε πάλι.
Μέχρι τότε, χωρίς κατάλληλα στοιχεία,
δεν γίνεται τίποτα.
Μετά από κει, γύρισα πάλι στην αρχή.
ΑΝ ΕΧΕΤΕ ΥΠΟΣΤΕΙ ΣΕΞΟΥΑΛΙΚΗ ΒΙΑ
ΜΠΕΙΤΕ ΣΤΟ WWW.WANNATALKABOUTIT.COM ΓΙΑ ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ
ΒΑΣΙΣΜΕΝΟ ΣΤΟ "BABY REINDEER" ΤΟΥ ΡΙΤΣΑΡΝΤ ΓΚΑΝΤ
Υποτιτλισμός: Νίκος Σταματουλάκης